Anlægsbevilling til kunstgræsbane i Hammel 
Sagsfremstilling 
141.                Anlægsbevilling til kunstgræsbane i Hammel - Åbent 
  
  
SAGENS INDHOLD 
Sagen omhandler frigivelse af anlægsbevilling på 3,5 mio. kr. til etablering af en kunstgræsbane i Hammel og et 
årligt tilskud på 36.000 kr. til drift af kunstgræsbanen. 
  
I forbindelse med Budget 2014–17 blev der afsat et rådighedsbeløb på 2 mio. kr. til en foreningsopført 
kunstgræsbane i Hammel og 1,5 mio. kr. til håndtering af udfordringer i forbindelse med fodboldbanekapaciteten i 
Favrskov Kommune. I budget 2015–18 besluttede Byrådet at anvende beløbet for 2015 på 1,5 mio. kr. som et 
forhøjet tilskud til kunstgræsbanen i Hammel. Det samlede rådighedsbeløb på 3,5 mio. kr. søges nu frigivet. 
  
Baggrunden for det forhøjede beløb er primært skærpede miljøkrav. Kunstgræsbanen skal placeres, så eventuelle 
støj og lysgener for naboerne reduceres mest muligt. Derfor kan kunstgræsbanen ikke placeres ovenpå den 
eksisterende grusbane, med deraf følgende anlægsbesparelser, hvilket Hammel GF havde forudsat i deres 
oprindelige budget.   
  
Denne sag handler derfor udelukkende om frigivelse af anlægstilskud, da kunstgræsbanens placering m.m. blev 
behandlet i forbindelse med budget 2015–18.  
  
VURDERING 
Anlægsbevillingen afhænger af opfyldelsen af en række betingelser: 
  
· At anlægsbevillingen på op til 3,5 mio. kr. gives som et tilskud til en forening, der skal stå for opførelse og drift af en 
kunstgræsbane i Hammel.  
· At foreningen modtager et årligt driftstilskud fra [adresse] på 36.000 kr. Foreningen er selv ansvarlig for 
alle udgifter i forbindelse med kunstgræsbanens drift. 
· At foreningen skal medfinansiere kunstgræsbanen med 1 mio. kr. 
· At anlægsbevillingen alene gælder en kunstgræsbane af standardstørrelse, med tilhørende nødvendigt udstyr som 
lysanlæg, hegn, mål og net, maskiner osv. 
· At kunstgræsbanen, i lighed med og efter samme principper som [adresse] i Hinnerup, skal stilles til rådighed for 
alle kommunens fodboldklubber. 
 
Byråd 
22. september 2015 
Sagsnr. 710-2014-
299 
Dok.nr. 710-2015-
257126 
Sagsbehandler 
DPPSTU 
  
Tidl. politisk behandling 
  
Forventet sagsgang 
KF-U, ØK, BY 
Lovgrundlag 
  
· At der er meddelt de nødvendige myndighedsgodkendelser, herunder miljøgodkendelse og byggetilladelse, samt 
at der er foretaget VVM-screening. 
  
I det følgende gennemgås status på opfyldelsen af betingelserne. 
  
Hammel GF har dannet en selvstændig forening, der skal stå for kunstgræsbanens anlæg og drift. Foreningen 
([adresse]) varetager desuden kunstgræsbanens udlejning, der sker efter samme 
principper som kunstgræsbanen [adresse] i Hinnerup.  
  
[adresse] bliver frivilligt momsregistreret. Foruden anlægstilskud modtager foreningen et 
årligt driftstilskud på 36.000 kr., hvilket ca. svarer til Favrskov Kommunes årlige udgift til drift af græsbane og samme
beløb, som [adresse] modtager. Hammel GF er indforstået med, at foreningen skal medfinansiere 1 mio. kr. til 
anlæg af kunstgræsbanen. 
  
[adresse] indgår aftale med Favrskov Kommune om brugsret til det areal kunstgræsbanen 
opføres på. Brugsretsaftalen har en tidsramme gældende for en periode på 30 år.  
  
Hammel GF har valgt Orbicon som projektrådgiver. Anlæg af kunstgræsbanen har været i licitation og DanJord A/S 
har fået opgaven i totalentreprise. 
  
Hammel GF har gennem rådgiver ansøgt om byggetilladelse til banen og samtidig er der sket behandling efter 
VVM-reglerne. Byggesagen er behandlet og udkast til afgørelse om ikke VVM-pligt er sendt i partshøring i en 4 
ugers høringsperiode. I den forbindelse vil det blive vurderet om banen er VVM-pligtig. De 4 ugers høringsperiode vil 
være afsluttet samtidigt med Byrådets behandling af anlægsbevillingen.  
  
ØKONOMI 
Favrskov Kommune har afsat et rådighedsbeløb på op til 3,5 mio. kr. under forudsætning af, at Hammel GF 
medfinansierer anlægget af kunstgræsbanen med 1 mio. kr. 
  
Tilskudsbeløbet udbetales i rater, på baggrund af dokumenterede udgifter og et dokumenteret totalbudget, og vil 
ikke komme til udbetaling før de nødvendige tilladelser foreligger.  
  
I lighed med [adresse] i Hinnerup udbetales anlægstilskud under forudsætning af at egenfinansieringen og den 
endelige projektering er på plads inden anlægsstart. 
  
Anlægsbevillingen er baseret på, at overslag over projektets økonomi, herunder rådgiverudgifter, overholdes. Hvis 
byggeriet af kunstgræsbanen må opgives inden anlægsstart, er HGF alene berettiget til at få refunderet 
rådgiverudgifter svarende til klubbens fastprisaftale med rådgiver samt dokumenterede udgifter relateret til de 
påkrævede støjmålinger. 
  
[adresse] er selv ansvarlig for kunstgræsbanens anlæggelse og efterfølgende drift, 
herunder hensættelser til udskiftning af banens sliddele (kunstgræstæppe, granulat, lysanlæg mv.). 
  
Et eventuelt ekstra træningsareal eller ekstra baner med kunstgræs er ikke omfattet af anlægsbevillingen. Alle 
udgifter til eventuelle yderligere træningsarealer med kunstgræs afholdes separat af foreningen. Det årlige 
driftstilskud vil udgøre 36.000 kr. Hvis der opføres ekstra træningsbaner med kunstgræs får foreningen ikke ekstra 
driftstilskud til disse.  
  
INDDRAGELSE 
Teknik og Kultur er i løbende dialog med Hammel GF og foreningens rådgiver Orbicon omkring anlægsprojektet, 
organisering af drift, projekt- og driftsøkonomi, samt indhentelse af nødvendige tilladelser. 
  
INDSTILLING 
Direktøren for Teknik og Kultur indstiller til Byrådet:  
  
1. At det afsatte rådighedsbeløb på 3,5 mio. kr. frigives. 
2. At godkende et årligt driftstilskud på 36.000 kr. fra banens færdiggørelse. 
  
BESLUTNING 
  
Kultur- og Fritidsudvalget, 8. september 2015: 
Fraværende: Gustav Krogh 
  
Indstilles godkendt. 
  
Økonomiudvalget, 15. september 2015: 
Fraværende: Majken Mathiasen 
  
Indstilles godkendt. 
  
  
  
Byråd, 22. september 2015: 
Fraværende: Bob Christiansen, Majken Mathiasen 
  
Godkendt. 
